《立春前一日漫兴 其二》
清代·李森先

鸿雁江干集，鲸鲵海上稀。波光明宿雾，花气霭朝晖。

济世心徒热，藏身愿已违。何时寻旧侣，携杖向岩扉。

作者简介：明末清初山东掖县人，字琳枝，或作琳芝。明崇祯进士，授国子监博士。李自成占京师，授祠祭司。清顺治二年为监察御史。巡按江南，名优王紫稼、兵部侍郎金之俊族人又文，均以骄横犯法被处死，一时震悚。旋被谗遭逮捕治罪，几死。后又因言事戍尚阳堡，既而释归。